Procesul verbal al şedinţei din data de 14.02.2017
Şedinţa a fost condusă de Manager General  Dr. Grasu Alis. 
În deschiderea şedinţei reprezentantul firmei Fiziocontrol a prezentat un defibrilator şi un aparat automat de resuscitare cardio-pulmonară. 


Directorul economic, d-na Iuliana Dumitrescu a anunţat că departamentul economic lucrează la situaţia consumului de materiale şi medicamente. 


Dr. Grasu Alis a reamintit personalului medical sa scadă pe tableta medicamentele, în prezent fiind încărcată în aplicaţia Resursă mobilă toata medicaţia din CANAMED. Până la următoarea şedinţă, şefii de substaţii vor prezenta listele cu medicamentele care nu se regăsesc în aplicaţie.

Managerul General a anunţat că a cerut analiza zilnică a utilizării tabletelor pe 24 de ore de la STS, şi se va analiza situaţia, astfel încât tableta sa fie utilizată la fiecare caz de către toate echipajele SABIF.

A fost cerută situaţia evaluării profesionale a personalului operativ, constatându-se ca aceasta a fost finalizată aproape în totalitate.


De la 1 martie se va relua planul de pregatire profesională.


La şedinţa din 28 februarie, şefii de substaţii vor prezenta formularele de control şi inspecţie a ambulanţelor şi rapoartele de activitate.


În continuare s-au discutat probleme administrative ale microstaţiilor precum şi situaţia maşinilor aflate în service, cea mai importantă problemă fiind aceea a centralei termice defecte de la substaţia Saftica. Au fost identificate câteva soluţii ce vor fi puse în aplicare.


S-a schimbat firma de medicina muncii, licitaţia fiind căştigată de firma Rogermed.


De la magazie s-a anunţat ca au fost ridicate uniformele în proportie de două treimi. Au fost anunţaţi cei ce nu şi-au ridicat echipamentul nou să se prezinte să îl ia.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.

În finalul şedinţei caietele de control de la microstaţii au fost vizate de Managerul General. 
